b"\n_START_ARTICLE_\nSuper Junior\n_START_SECTION_\nInicis del grup\n_START_PARAGRAPH_\nEl grup es va formar el 2005 pels trainers (persones entrenades per la companyia a l'espera de ser seleccionats per formar una banda). \xc3\x89s un grup nombr\xc3\xb3s perqu\xc3\xa8 en aquella \xc3\xa8poca hi havia massa trainers i l\xe2\x80\x99ag\xc3\xa8ncia va decidir promocionar-ne molts, juntament amb el grup que es va crear com a la seva versi\xc3\xb3 femenina: Girls\xe2\x80\x99 Generation (grup femen\xc3\xad de 9 membres). Al comen\xc3\xa7ament es van seleccionar 12 membres per\xc3\xb2 sis mesos m\xc3\xa9s tard es va afegir a Kyuhyun. Fet que durant un temps el va fer sentir excl\xc3\xb2s, ja que ning\xc3\xba esperava m\xc3\xa9s membres i hi va haver dificultats en qu\xc3\xa8 l\xe2\x80\x99acceptessin les fans. El primer single que van treure va ser U amb una gran acceptaci\xc3\xb3 entre el p\xc3\xbablic femen\xc3\xad.\n_START_SECTION_\nEvoluci\xc3\xb3\n_START_PARAGRAPH_\nDespr\xc3\xa9s del llan\xc3\xa7ament del seu \xc3\xa0lbum debut (2005) SuperJunior05 (TWINS), el qual es va posicionar al n\xc3\xbamero 1 de vendes a Corea el mateix dia del llan\xc3\xa7ament de l'\xc3\xa0lbum, van llen\xc3\xa7ar el segon \xc3\xa0lbum (2007) Don\xe2\x80\x99t Don. Aquest \xc3\xa0lbum els va catapultar a l\xe2\x80\x99\xc3\xa8xit i van canviar el nom de la banda, que pr\xc3\xa8viament era SuperJunior05 a Super Junior. L\xe2\x80\x99\xc3\xa0lbum estava previst per ser llen\xc3\xa7at el 2006, per\xc3\xb2 un accident de cotxe va retardar aquest proc\xc3\xa9s. A m\xc3\xa9s, Super Junior va rebre el premi a Artista de l\xe2\x80\x99any gr\xc3\xa0cies a aquest llan\xc3\xa7ament._NEWLINE_L\xe2\x80\x99any 2009 van llen\xc3\xa7ar Sorry, Sorry, el seu tercer \xc3\xa0lbum, va ser molt ben rebut per la cr\xc3\xadtica, tant professional com popular. Despr\xc3\xa9s d\xe2\x80\x99aquest gran \xc3\xa8xit van comen\xc3\xa7ar un tour per \xc3\x80sia anomenat Super Show 2. _NEWLINE_L\xe2\x80\x99any 2010 van ser reconeguts mundialment gr\xc3\xa0cies al seu quart \xc3\xa0lbum d\xe2\x80\x99estudi Bonamana, que va tenir un gran \xc3\xa8xit comercial. Per\xc3\xb2, aquest mateix any, Kang In va ser detingut i va faltar durant 2 anys de la banda. El membre Han Geng tamb\xc3\xa9 va abandonar la banda i va llen\xc3\xa7ar un \xc3\xa0lbum en solitari, Gen Xin. L\xe2\x80\x99any 2011 van llen\xc3\xa7ar el cinqu\xc3\xa8 \xc3\xa0lbum, Mr. Simple que va ser molt aclamat i van comen\xc3\xa7ar un tour al voltant del m\xc3\xb3n. Mr. Simple \xc3\xa9s l\xe2\x80\x99\xc3\xa0lbum que ha aconseguit m\xc3\xa9s vendes arreu del m\xc3\xb3n._NEWLINE_L\xe2\x80\x99any 2012 van llan\xc3\xa7ar un altre \xc3\xa0lbum, Sexy, Free & Single que va tenir molt \xc3\xa8xit en el Jap\xc3\xb3. Actualment estan treballant en el seu set\xc3\xa8 \xc3\xa0lbum, que ho llan\xc3\xa7aran potser l\xe2\x80\x99any vinent, despr\xc3\xa9s del tour mundial."